_سنين تمر ! و الأعياد تتكرر و كل عام و انتم بالف الخير لابسة قفيطن فالغوز مطرز و طالقين لها شعر زعيعر نسخة مصغرة من ماماها هازة يديداتها امامها تتشوف فالحنينة و تتبتسم و ترجع تشوف فيه هو كدالك تيشوف فكف يديه و يهز فيها عويناتو زورق و يشوف يتعجب _بعدما تتعطر لسانها بالصلاة و السلام على رسول الله كلامها رجع كلو الحبيب و الحبيبة جالسين دايرين بيها عرابساتها موجدين طبلة الفطور الشهية بانتظار الرجال يرجعو من مصلى اناقتهم اخادة و للمتهم كلها سعادة ليالي جنبها عروستها و اسماء كدالك جنبها هالة هادا التقاليد الزوجة تتبع زوجها اما خديجة جنبها رؤيا ة زاينة راها مع ولادها صغار ....دقائق و تسمع كلاكصون متواصل اسماء: هدا يوسف ولدي خديجة: ضحكات شوفو الجلسة بلا يوسف ماتحلاش زاينة: بحزن ناقصني غير ولدي حبيبي مدوز العيد فاوطيل مع صحابو خديجة : دعي معاه و السنة حياة هيا هادي هانا براء مسكين خدام شافت اسماء فين نعمة ...من الجد للاب للحفيد نهار العيد تعاون اتعاون غيرو ملابسهم و جدو العدة و ياسمينة تدور جنبهم و العرايسات غيرو ملابسهم كدالك الخدامات لي يهزو شغل براسهم مشاو يعيدو مثل لي العائلة مغربية تتمر طقوسها بعيد اضحى كانو سبعة حوالة مايجمعها غي الفم جوج جزارة لي ذبحو و علقو حوالة فالجردة عند فيلا فاروق اتساع نبيل : شاد هيدورة تيسلخ يوسف شاد معاه يوسف يوسف: الحاج ! نبيل : واش اصاحبي ماتزيرش شغل يوسف : شد حولي مزيان هانا الواليد ضرب مع راسك حرك راسو بلا قوة مكمل فعوض د زكريا كان مع فاروق تيسلخو مالقاش معاه مشكل و مغيث مع امير لي ليالي جنبهم هازة محمد و نوصير مع حسام عالمهم لوحدهم نوصير : وايلي جوج مليار ! حسام: ولكن الواليد راه لعيايبي الخط هجوم نوصير : تيسلخ و وعيا نيشان لمح جزار وقف آسمية دوز معاك هدا يوسف: حرك راسو بفخر تنبغي الله و ابا و مي و الخبز هالة: الله يستر _عاشو جميع الاجواء تجمعو على طبلة و تلفونات تيرنو الوازنة بين اولادها مثل الملكة للحمها بوحدو العنزي ماياكلو تتاكل و مايشربو حتى تشرب ...بمجرد تتضرب بولفااف و اتاي تتحس بالنعاس و تعب و الراحة غريبة الرجال دخلو صالون كلها فين تجبد والوازنة دخلت ترتاح العرايسات كملو شغلهم وطلعو الفوق مع موسيقى و رجعو لبسو و تأنقو و جلسو على الغنا و شطيح هو يبعت معاهم يوسف يوسف: وماشي حرام عليييكم مخليني تحت اسماء : سيري تنزل حدا اباك يوسف: هداك راه راجلك آشريفة ! شاف زاينة خالتي زاينة شي طرح حيدوز زاينة: تتضحك ديرو شلحة _طلقو اغنية حماسية و حزمت على خصرها و شدات فيديه تيشطحو و ناضت خديجة و رؤيا و نور و هالة متفاجأين باجوائهم ضحكو و نشطو نعمة غير تتشوف فيهم بصمت يوسف : راني هضمت شاف هالة مدام شبعتي هالة: حمد الله يوسف: لاتكولي خليناك بجوع شاف نور لانتي باينة شبعتي بولفاف بان فحناكك نور: تتضحك بجهد حمد الله اسماء: بصحته اسيدي ذيح ليأكل يوسف: درورة لي دار هو يوشوفو هاز ياسمينة دمتم فرعاية الله _و مر العيد و مرت معه العطلة الصيف لي رؤيا فيها لحق عليها زوجها يعقوب و استمتعو بيها مرت شهرين بسرعة وجاء وقت الوداع هدا امر جزء من فلذات كبدنا لي عايشين فالخاريج فاروق نفسيتو تتمرض على بعد ياسمينة لكن الواجب هو هدا ودعهم بحرارة و طلعو طنجة تحت طلب براء لي مزير بخدمة دوزو معاه يومين و من بعدها التحقو بطائرتهم بعد عطلة يأتي الدخول المدرسي نعمة تسجلت فالمؤسسة لي تبع فشعبتها و زكريا مابين لافاك ولاجونس السيارات كما العادة مغيث و ليالي رجعو فرنسا لتتمة دراسة عبد الله و بقاو صغار احفاد الوازنة لي مزال فإبتدائي لابسين افخم ملابس و محفظتهم على ظهورهم مع حقيبة اللمجة نازلين فدروج بتقاتل هو بسيارة تيقاد شي اوراق كل مرة يهز راسو الباب فاخير قرر ينزل نوصير : مسح وجهو و قبلو شوووو ! ! ياك انا فاش تنعطيك كلمة تنوفي بيها عمر : حرك راسو بنعم صمت نوصير : خلي يدوز هاد ايامات انا نشوف لك مع مديرة ترجعك مع اصحابك عمر : وااا ماتبغيش ماما نوصير : صافي خليها عليا ! يلاه سير اولدي دير عقلك _تنهد هو تيشوفو غادي دخلاتو زاينة مدرسة أمريكية منهج لكن عمر مابغاهاش ماتأقلمش نوصير ماشي ضعيف لكن حنين بزاف و زاينة فهاد امور صارمة رجع ركب بسيارة موصل بلال للمؤسسة عندها خلاتهم ليه يوصلهم فالوقت لان هيا مشات بكري تراس لاجتماع فمؤسستها حطو ليها و كمل طريقو لكراج هو يرن هاتفو باسم الغالي نوصير: أهلا سي زياد زياد: الله يحفظك الواليد و ينورك ! امور هانية نوصير: بيكم اولدي ! الا نتما مزيانين راه ماناقصنا الخير زياد: حامدين الشاكرين ! راك فالمحل نوصير : عاد اولدي ! شي حاجة ولا زياد: تنهد اوا اش نكوليك راه بغيت نطلع عندي ايناس و لازمني نعقد نوصير : سكت تيفكر انت درتي مع الناس راس العاام زياد : بزاف الواليد ! راه خرجت ليا دار و العيشة بوحدي قنطاتني تدخل عيان مدكدك لا ونيس لا مراة لا العائلة و شيطان تيدور بيك راك عارف لا شراب ولا حياة ليل تتوالم حتي ايناس الا طلعت تتطلع سيمانا ماتكملهاش وتنزل تتبقى خطيبتي وصافي بغيت نعقد نجيب مراتي حدايا مايسالني احد مانسال احد نوصير: صفر اوا كي نديرو مع امك هيا تتوجد من دبا راس العام لعقدك و عرسك زياد: اوا الواليد عليها تصلت بيك نوصير : عض شفايفو يكون خير ! زياد : الواليد انا غدا نازل برتغال نعقدو فالقنصلية تما المغرب راك عارف تنمثل فرقتي و بلادي خاصني نكون متبع صورة الحسنة تتحط داك عقد فوجهم بلي راها مراتي حتى صحافة تتسد لها فمك نوصير : راه فهمتك اولدي! ولكن راك عارف ماماك مهم نت غدا نازل برتغال زياد: غدا نازل قبل خدينا موعد من القنصلية ايكون حاضر والديها و اخد خالتها فقط الواليدة نطلع لها فيزا طلع عندي فرنسا نوصير : اش طلع جبتينا وقت القرايا و الخدمة و تقول طلعها غير عمر اليوم خرج ليا عقلي ! شوف الله يرضي عليك سير و توكل عالله طيح العقد و خود مراتك فيديك و ضرب الطم تانشوف لها شي خرجة مع زاينة زياد : اتقلق وصافي ونا خاطرها عندي بالدنيا كلها نوصير : راه تابعك العقد تابعك قاد امورك و طلع من بعد نتا عاد سبقها ليها قولها نعقد فرنسا و راس العام نازل زياد: حك راسو ياك غير نتيسر نوصير : الله يسخر اولدي ! وصايتي ليك كما العادة نقص اعصاب خدم على راسك الله يرضي عليك زياد: داكشي لي متبع الواليد حتى كوتش راه عمرني حبستو مرة مرة تنخضع جلسات و الله يعفو نوصير : و الكارو زياد : نقصتو الا شدااتني حالة اعصاب وصافي نوصير : وصل كراج يلاه نخليك و الله معين! زياد: كن على بال غدا الوليد نتصل بيك نوصير : شحال تجلس فبرتغال زياد : مدرب عطاني تلتيام نوصير : فيها خير ! قضي الغرض _اتفاهمو و تافقو نوصير من زمان تيمشي مع ساهلة ! تيشوف و يعبر بعقلو و اغلب قرارات الولاد تتاخدهم زاينة مدام كلهم صالح للاولادهم تيوافقها بدون تردد زاينة لي بدات قصتهم بللعبة و خداع و كملت بالزواج اصلي دوزو و دوزو عقبات كثيرة هيا حارة هو بارد هيا طموحة هو مسالم لكن الحب و العشرة لي حكم بيناتهم دخل كراج تيشرف على خدمة الوقت تيمر و شس داخل شي خارج الحسابات و السلعة جديدة مر اليوم بالعمل و اتكل الدار من الباب تيسمع صوتهم غوات ضريخ مهدن مع راسو يطبلو ليه فوق راسو ماعندوش حس مشكل بعد روتين مسائي تيتجمع مع اولادو هو فالحديث مع حسام بلال مرتو مرضو بللعب طالع نازل على جسمة و عمر مع تمارين تعشاو فامان الله ....هكدا حل الصباح و ابتدا برنة مساج : الوليد راني وصلت حمد الله _فعلا كان وصل للمطار الباسو ما تيتغيرش ديما سبور و كاسكيطة منزلة على وجهو يد جار بيها لافاليز و اليد شاد فيها باسبور و هاتف مع حرجة لمحها واقفة على سيارة ماتتزيد غير جمال شعرها عسلي رجع واصل خصرها زادتت وزن بخطوات سريعة عندو حضانتو هو كدالك تيقبل فيها زياد: توحشتك الخايبة ايناس : تتقبلو بحنان باااايبي _للحظات من عناق و قبل ! ركب معاها فالسيارة لي كان تيسوقها شيفور مسافة طريق كانو وصلو المكان إقامة العائلة كارسيا كانت فانتظارو و مع نزلو من سفارة مدات ليه ايناس باقة ورد مع علبة شكولا فاخرة زياد: ضحك بخفت كنت نعور ليها العين مع نسيبة قبلها كراسايس ايناس : برقة ماشي مشكل ...داخلين مع بعضياتهم و اول مستقبلين كان الاب لي رحب بيه عاد الام رحبو بيه بحرارة و جلسو متبادلين الحوار عن أحوال العائلة و الحياة تغداو مجموعين و بداو تيتكلمو على العقد الام : هزت كتافها بقيلة حيلة حياتكم نتما تتقررو ! ايناس لازم تخرج من دار والديها لابسة كسوة بيضة زياد : حن حن انشاء الله تلبسها تخرج بيها ! نتي ادرى بالعائلات مغربية و الخاطر لي تيهزو من هاد مناسبات مايمكنش ليا ندير عرس بلا عائلتي الام : وقتاش حددتو زياد: راس العام الا كتاب ! دبا نعقدو الاب : حرك راسو تيتقلب متفاهمين محتاجين لبعضايتهم العرس ولا حفل مجرد وسيلة للفرح ...ابتسم ليه ! غالقين موضوع ولدت شلحة عرفات اش ولدات ماغاديش يدير عرس الا بحضور وعائلتو و سدات مدام مر اليوم براحة الغد ليه هو موعد العقد الوقت لي هو تيتأنق ايناس كانت مع مصصمة خاصة بيها تتلبسها فستان ابيض مع اخر للمسات بعد نظرة كلية كانت مثل عروس القرن جميلة بصورة خلابة ..مدت لها باقة ورد و فتحو لها باب لقات اباها فانتظار شدت فذراعو نازلين ..ركبو سيارات باتجاه القنصلية نزلو هو شاد فيها والديها معاها وخالتها فرحانين لان بنتهم مع حب حياتها استقبلههم ودخلو مكتب للإجرائات على ماتمو العدول لقى كلماتو و امضاو فالسجل فكانو زوج و زوجة ..ركبو خواتم و خداو صور و خرجو مع فرحة غريبة فقلبهم ..باركو ليهم وخرجو متجهين للافخر المطعم محتفلين مع بعض و زياد يدو ماطلقاتش ايناس تيحسها مثل نسمة عليلة بداخلو للحظة مر شريط علاقتهم و تنهد على مادوز عليها لان هو بنفسو كان متضارب ايناس : سمعت تنهيدتو بيبي زياد: حضنها جنب màla mia اعتذر ايناس : mi vida حياتي _اليوم موالي دوزوه كدالك مع العائلة كان دائم تواصل مع نوصير تيخبرو بصغيرة و كبيرة الا ان شاف بباليزات ايناس تننزلهم خدامة عرف اللحظة حانت وقف بدورو خارج البرا مخلي لها وقت مع والديها كان باكاجو حطو بسيارة قبل عارف هاد احساس الغربة و للحظة الوداع حتى شافها خارجة تتبكي معنقة اباها الاب : تهلا فيها اولدي ! قبلها الله يسعدك زياد: سلم عليه كون مرتاح اعمي سلم على الام فرنسا مابعيداش الدار دار بنتكم مر حبا فاي وقت خالتي الام : طبطبت فذارعو هيا سكوتية و صبارة و تتحشم و حنينة ماتهرسهاش اولدي و ماتغبنهاش